雪竇宗長老茲寫師像以授天童知事壁龕而掛之乞語書其上
作者：釋正覺
朝代：宋

paragraphs: 妙藏絕鄰，畢竟無身也清虛之理真。
幽靈獨神，須臾返色也自照之智親。
雲寒有雪意，天遠連秋津。
緣起佛種，覺生幻塵。
語細音柔，丹山鳳鶵之韻。
目深眉重，檀林師子之顰。
借位途中賓主，借功門裏君臣。
洞水逆流，望雲巖而半肯。
曹山顛酒，知清稅未全貧。
曲木床頭握麈尾，心傳一句付其人。